Onkamojärvi

Onkamojärvi () on Onkamon kylän pohjoispuolella Sallan kunnassa Lapissa sijaitseva järvi. Järvi on Suomen ja Venäjän rajalla, mutta suurin osa siitä on Suomen puolella. Onkamojärven pinta-ala on 19,05 neliökilometriä, pituus noin 7,7 kilometriä ja leveys 3–4 kilometriä. Rantaviivaa järvellä on 44,1 kilometriä. Onkamojärvi on matala, ja sen keskisyvyys on 1,85 metriä. Järven syvin kohta sijaitsee järven keskiosassa ja on syvyydeltään viisi metriä. Onkamojärven rannat ovat soisia ja metsäisiä. Etelärannalla on vapaa-ajan kiinteistöjä.

Järvessä on 32 saarta, joista suurimmat ovat Kallunkisaari, Nilisaari ja Oravasaari. Muita saaria ovat muun muassa Karvastekemäsaari, Kätkänsuusaari, Lujesaaret, Majavasaari, Markuksen Aittasaari, Peurasaari, Saaranpaskantamasaari, Talvitiensuusaari, Tossonsaari ja Vitsinsaari.

Lähteet 

Sallan järvet
Koutajoen vesistö
Suomen ja Venäjän raja